Începută cu cel puțin 5 ore mai târziu, partida din turul 2 al turneului de la Miami, dintre Sorana Cîrstea și Sloane Stephens, s-a oprit din nou la 5-2 pentru româncă în primul set.
De vină a fost ploaia, care nu a mai putut permite disputarea partidei. Șapte partide de pe ambele tablouri de la Miami au fost întrepute de ploaie și se vor relua astăzi.
Meciul dintre Cîrstea și Stephens care va începe de la 5-2 pentru româncă este programat pe terenul 1 (al patrulea ca importanță după Stadium, Grandstand și Butch Buchholtz).
Cîrstea - Stephens este al doilea meci de pe acest teren, după confruntarea masculină dintre australianul O'Connell și favoritul gazdelor Tiafoe.
Acest meci începe la ora 17, ora României, iar Cîrstea - Stephens nu poate reîncepe mai devreme de ora 18, ora României.
Este a treia confruntare directă dintre cele două jucătoare, anul acesta, scorul fiind egal 1-1.